Günther Quandt

Günther Quandt (født 28. juli 1881 i Pritzwalk i Brandenburg, død 30. desember 1954 i Kairo i Egypt) var en tysk industriherre.

Günther Quandt var sønn av stoffabrikanten Emil Quandt, og far til Hellmuth Quandt, Herbert Quandt og Harald Quandt. Hans første ektefelle Antoine Ewald døde av spanskesyken i 1918. Han giftet seg i 1921 med den 20 år yngre Magda Ritschel som er moren til Harald Quandt. I 1929 ble de skilt og Magda Ritschel giftet seg med Joseph Goebbels i 1931.

Han meldte seg inn i NSDAP i 1937.

Günther Quandt skapte det forretningskonglomerat som senere ledet til familiens posisjon som en av Tysklands rikeste og mektigste industrifamilier. Günther Quandt gikk inn i VARTA, Dürener Metallwerke og BMW. Quandts selskaper var viktige elementer i den tyske krigsindustrien og han ble derfor internert etter andre verdenskrig. Han ble kategorisert som medløper og løslatt i 1948. 

Han døde under en ferie i Egypt i 1954.

Referanser

 Litteratur 
 Rüdiger Jungbluth: Die Quandts: Ihr leiser Aufstieg zur mächtigsten Wirtschaftsdynastie Deutschlands. Campus 2002 

Kategori:Personer fra Landkreis Prignitz
Kategori:Personer tilknyttet BMW
Kategori:Tyske forretningsfolk
Kategori:Konsernsjefer
Kategori:Tyskere fra andre verdenskrig
Kategori:Personer tilknyttet det tredje rike
Kategori:Industrialister
Kategori:Medlemmer av NSDAP (innmeldt 1933–1945)
Kategori:Tyske krigsfanger under andre verdenskrig